Document ID: /roh_data/filtered/fineweb-2-filterrobots_roh.jsonl.gz/29813

En la regiun da la Motta Naluns tar Scuol è gievgia la damaun enturn las 09:00 crudà in lavurant giu d'ina pitga d'auta tensiun. Ils collegas da lavur hajan immediatamain dà emprim agid ed alarmà la Rega, scriva la Polizia chantunala.
Il Talian da 25 onns saja stà vi da demontar la pitga cura ch'el saja crudà radund 10 meters. Quant grev ch'el è sa blessa e co l'accident è capità na communitgescha la polizia betg. La Rega haja sgulà l'um en l'ospital chantunal a Cuira.
La Polizia chantunala examinescha l'accident.